**KASVOMASKIHOITO**

Maskivetoa käytetään, kun halutaan vaikuttaa ylä- ja alaleuan väliseen epäsuhtaan aktivoimalla yläleuan kasvua tai kun tarvitaan lisäankkurointia tietyissä kiinteäkojehoitotilanteissa.

Hoidon kesto kasvua ohjatessa on n. 6-12 kk ja otollisin ajankohta on yleensä 8-10 vuoden iässä.

Maski ja hoidon eteneminen kontrolloidaan n. 1-3 kk välein hammashoitolassa.

Suun sisäpuolelle sementoituun kojeeseen on tehty koukut yläkulmahampaiden kohdalle ja näihin koukkuihin kiinnitettävät kumilenkit kiinnitetään myös maskin keskiosassa oleviin nuppeihin.

Maskia on tarkoitus käyttää ainakin 10 tuntia vuorokaudessa. Vaihda joka ilta uudet kumilenkit ja hae hoitolasta lisää lenkkejä, jos ne loppuvat ennen seuraavaa kontrollikäyntiä. Mitään rajuja leikkejä ei saa leikkiä maskin ollessa asennettuna kasvoille.

Yläleuan kasvun aktivoimisesta huolimatta saattaa hammaskaarten etualueelle murrosiän kasvuspurtin aikana tai varhaisaikuisuudessa muodostua leukojen epäsuhtaisesta kasvusta johtuva ristipurenta. Tuolloin voi hakeutua lähetteellä erikoissairaanhoitoon tilanteen arvioimiseksi, mikäli purennasta on vaivaa.

Muistathan ottaa **kojeen aina mukaasi** hoitolaan ja **saapua varatuille ajoille** jottei hoito pitkittyisi ja hankaloituisi.

Jos kojeen kanssa tulee ongelmia, ota viipymättä yhteys hammashoitolaasi.

Kuusiolinna Terveyden hammashoitolat

Alavus, Kuortane, Töysä 06-2525 7982

Ähtäri, Soini 06-2525 7271